Jasper (Alberta)

Jasper er en såkalt specialized municipality vest i Alberta, Canada. Den er det kommersielle senteret i Jasper nasjonalpark, og ligger i den canadiske delen av Rocky Mountains i Athabasca River-dalen. Jasper ligger ca. 362 km vest for Edmonton og 290 km nord for Banff der Yellowhead Highway (Highway 16) og Icefields Parkway (Highway 93) møtes.

Lokalsamfunnet Jasper, som består av selve småbyen Jasper, kjent som Town of Jasper og et omkringliggende landlig område, ble etablert som en specialized municipality 20. juli 2001. Styringen er delt mellom lokalsamfunnet og det statlige organet Parks Canada, ettersom det bebodde området ligger inne i nasjonalparken.

Etter et lynnedslag mandag 22. juli 2024 utviklet det seg en stor skogbrann som førte til at mesteparten av byen Jasper brant ned til grunnen. Dette førte blant annet til at en rekke historisk viktige bygninger og andre minnesmerker gikk tapt. Ingen mennesker mistet livet i brannen, men 25 000 personer måtte evakueres.

Historie
Jasper House ble etablert i 1813 som en pelshandelsstasjon først for North West Company, og senere Hudson's Bay Company, ved handelsruten York Factory Express som gikk til det som den gang ble kalt  "New Caledonia" (nå Britisk Columbia), og Fort Vancouver i Columbia District ved Columbia River.

Jasper nasjonalpark ble etablert i 1907. Sidesporet på jernbanen ved den framtidige småbyen ble etablert av Grand Trunk Pacific Railway i 1911. Canadian Northern Railway startet også med trafikk til Fitzhugh i 1912. Området ble målt opp 1913 av H. Matheson. De første årene het byen Fitzhugh, etter en direktør i Grand Trunk. I 1913 ble byen – i likhet med nasjonalparken – oppkalt etter Jasper Haws (1770–1855), som var en av de første pelshandlerne som ble postert der.

Fra februar 1916 til august 1916 drev myndighetene en interneringsleir ved Dominion Park i Jasper.

Fra og med 1931 kunne Jasper nås via bilvei fra Edmonton, og i 1940 åpnet turistveien Icefields Parkway, som forbandt Lake Louise og Jasper.

 Referanser 

 Eksterne lenker 


Kategori:Alberta
Kategori:Bosetninger etablert i 1813
Kategori:Hudson's Bay Company
Kategori:North West Company
Kategori:Pelshandel i Nord-Amerika
Kategori:Skogbranner i Canada